Държавен вестник, бр. 82, 2024 г., стр. 7

БРОЙ  82	
Д Ъ Р Ж А В Е Н  В Е С Т Н И К 	
СТР.  7  
замяна не е еквивалентно. Вместо парично 
уравняване, на съдружника или акционера 
може да бъдат прехвърлени дялове или акции 
от капитала на приемащото или новоучре­
деното дружество.
(4) Искът за парично обезщетение по 
ал. 2 и искът за парично уравняване по ал. 3 
се предявяват в тримесечен срок от датата 
на преобразуването пред окръжния съд по 
седалището на преобразуващото се дружес­
тво. Ответник по иска е приемащото или 
новоучреденото дружество, а при разделяне 
или отделяне – новоучреденото дружество, в 
което е предвидено да бъдат придобити или са 
придобити дялове или акции от съдружника 
или акционера, независимо дали ответникът 
има седалище в Република България.
(5) Преобразуването по този раздел не може 
да бъде обявено за недействително. Срещу 
решението за преобразуване на дружество със 
седалище в Република България не може да 
се предяви иск по чл. 74. Не може да се иска 
и обявяването за недействително по чл. 263п 
на новоучреденото при преобразуване дру­
жество със седалище в Република България.
(6) Преобразуването може да бъде оспор­
вано по реда на чл. 263о, когато не са спазени 
изискванията на този раздел. Нееквивалентно 
съотношение на замяна, неадекватно парично 
обезщетение или несъответствие със закона 
на предоставената информация за тези об­
стоятелства не е основание за предявяване 
на иск за оспорване на преобразуването. 
Когато приемащото дружество при вливане, 
новоучреденото дружество при сливане и 
преобразуващото се дружество при разделяне 
или отделяне е със седалище в Република 
България, искът се предявява най-късно до 
вписване на преобразуването, а когато е със 
седалище в друга държава членка, искът се 
предявява най-късно до издаването на удос­
товерение по чл. 265л. Предявяването на 
иска спира вписването на преобразуването, 
съответно издаването на удостоверение. Въз 
основа на влязлото в сила решение, с което 
се уважава искът, се отказва вписването на 
преобразуването, съответно издаването на 
удостоверението.“
§ 14. Член 265п се изменя така:
„Защита на кредиторите
Чл. 265п. (1) Кредитор, чието вземане е 
възникнало, но не е изискуемо към датата на 
съставяне на плана, който не е удовлетворен 
от предложените в плана за преобразуване 
обезпечения и други мерки за защита на 
кредиторите, може в тримесечен срок от 
обявяване на плана да поиска изпълнение или 
обезпечение съобразно правата си. Ако иска­
нето не бъде удовлетворено, кредиторът има 
право на предпочтително удовлетворение от 
правата, принадлежали на неговия длъжник, 
както и да поиска от съда да допусне надлеж­
но обезпечение на вземането чрез запор или 
възбрана. Съдът допуска обезпечението, ако 
кредиторът представи убедителни доказател­
ства, че поради преобразуването съществува 
риск за удовлетворяване на вземането му. 
Допуснатото обезпечение поражда действие 
от датата на преобразуване, като срокът по 
чл. 390, ал. 3 от Гражданския процесуален 
кодекс за предявяване на иска започва да 
тече от датата на преобразуване.
(2) Като обезпечение на непогасени 
публични задължения и/или задължения 
в предполагаем размер, за които в хода на 
неприключило ревизионно производство 
са наложени предварителни обезпечителни 
мерки по чл. 121 от Данъчно-осигурител­
ния процесуален кодекс, преобразуващото 
се дружество предоставя парична гаранция 
по сметка на Националната агенция за 
приходите или безусловна и неотменяема 
банкова гаранция в полза на Националната 
агенция за приходите със срок на действие, 
не по-малък от една година. Обезпечението 
трябва да покрива размера на непогасените 
публични задължения ведно с дължимите 
лихви до окончателното погасяване на глав­
ниците, както и предполагаемия размер на 
публичните задължения, за които са нало­
жени предварителни обезпечителни мерки. 
Обезпечението има срок на действие и след 
датата на преобразуване.
(3) За задълженията, възникнали до датата 
на преобразуването, отговарят солидарно 
всички участващи в преобразуването дружес­
тва чрез разделяне или отделяне, освен пре­
кратените. Отговорността на всяко дружество 
е до размера на получените от него права, 
освен на дружеството, на което задължението 
е разпределено с плана за преобразуване. Ако 
при разделяне едно задължение не е разпре­
делено, за него отговарят солидарно всички 
новоучредени дружества и преобразуващото 
се дружество пропорционално на припадащата 
им се според плана за преобразуване чиста 
стойност на имуществото.
(4) Приемащото или новоучреденото 
дружество при вливане или сливане със 
седалище в Република България управлява 
отделно преминалото върху него имущество 
на всяко от преобразуващите се дружества 
за срок 6 месеца от момента на вписване на 
преобразуването.“
§ 15. В чл. 265р се правят следните изме­
нения и допълнения:
1. Досегашният текст става ал. 1 и се 
изменя така:
„(1) Когато приемащото дружество при 
вливане и сливане е едноличен собственик 
на капитала на всички преобразуващи се 
дружества, преобразуването се извършва въз